Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 22 Euroopan talousyhteisön suhteista Afrikan ja Madagaskarin assosioituneisiin valtioihin sekä Afrikassa, Intian valtamerellä, Tyynellä valtamerellä ja Antilleilla sijaitseviin, Kansainyhteisöön kuuluviin itsenäisiin kehitysmaihin



Virallinen lehti nro L 073 , 27/03/1972 s. 0177



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 22 Euroopan talousyhteisön suhteista Afrikan ja Madagaskarin assosioituneisiin valtioihin sekä Afrikassa, Intian valtamerellä, Tyynellä valtamerellä ja Antilleilla sijaitseviin, Kansainyhteisöön kuuluviin itsenäisiin kehitysmaihin I 1. Euroopan talousyhteisö antaa liittymisasiakirjan liitteessä VI tarkoitetuille Kansainyhteisöön kuuluville itsenäisille maille mahdollisuuden järjestää suhteensa yhteisöön neuvoston istunnon yhteydessä 1 ja 2 päivänä huhtikuuta 1963 annetun aiejulistuksen tarkoittamalla tavalla noudattaen vaihtoehtoisesti yhtä seuraavista menettelymuodoista: - osallistuminen assosiaatiosopimukseen, joka sääntelee sopimuksen allekirjoittaneiden yhteisöjen ja Afrikan sekä Madagaskarin assosioituneiden valtioiden välisiä suhteita 29 päivänä heinäkuuta 1969 tehdyn assosiaatiosopimuksen päättyessä, - yhden tai useamman erityisen assosiaatiosopimuksen tekeminen erityisesti kaupan alalla vastavuoroisia oikeuksia ja velvollisuuksia koskevan ETY:n perustamissopimuksen 238 artiklan perusteella, - kauppasopimusten tekeminen yhteisön ja näiden maiden välisen kaupan kehittämiseksi ja helpottamiseksi. 2. Yhteisö toivoo, että käytännön syistä Kansainliiton itsenäiset maat, joille yhteisö antaa kyseisen mahdollisuuden, päättävät tämän mahdollisuuden käyttämisestä mahdollisimman pian liittymisajankohdan jälkeen. Yhteisö ehdottaa liittymisasiakirjan liitteessä VI tarkoitetuille Kansainliittoon kuuluville itsenäisille maille neuvottelujen aloittamista 1 päivänä elokuuta 1973 yhtä tarjotuista menettelymuodoista koskevien sopimusten tekemiseksi. Tämän vuoksi yhteisö kehottaa niitä Kansainyhteisöön kuuluvia maita, jotka päättävät neuvotella ensimmäisestä menettelymuodosta, osallistumaan yhdessä Afrikan ja Madagaskarin assosioituneiden valtioiden kanssa neuvotteluun yleissopimuksesta, joka jatkaisi 29 päivänä heinäkuuta 1969 tehtyä yleissopimusta. 3. Jos Botswana, Lesotho tai Swazimaa valitsevat yhden kahdesta ensimmäisestä tarjotusta menettelymuodosta: - on löydettävä sopivat ratkaisut niiden erityisten ongelmien ratkaisemiseksi, joita kyseisille maille aiheutuu niiden erikoisasemasta sen vuoksi, että ne ovat tulliliitossa kolmannen maan kanssa, - kyseisten valtioiden on sovellettava alueellaan yhteisöön tariffimenettelyä, joka vastaa kaikkein suotuisinta näiden valtioiden kolmanteen maahan soveltamaa tariffimenettelyä, - sovellettavan järjestelyn yksityiskohtaisten sääntöjen ja etenkin alkuperäsääntöjen on mahdollistettava sen varmistaminen, ettei kyseisten valtioiden osallistumisesta tulliliittoon kolmannen maan kanssa aiheudu kaupan vinoutumista yhteisön kustannuksella. II 1. Tulevan assosiaatiojärjestelyn osalta komissio on valmis jatkamaan assosiaatiota koskevaa politiikkaansa niin Afrikan ja Madagaskarin assosioituneiden valtioiden suhteen kuin samoin assosioituneiden, Kansainyhteisöön kuuluvien itsenäisten kehitysmaiden suhteen 29 päivänä heinäkuuta 1969 tehdyn assosiaatiosopimuksen voimassaolon päättyessä. 2. Uusien jäsenvaltioiden liittyminen yhteisöön ja assosiaatiota koskevan politiikan mahdollinen laajentaminen eivät saisi heikentää yhteisön suhteita 29 päivänä heinäkuuta 1969 tehtyyn assosiaatiosopimukseen osallistuviin Afrikan ja Madagaskarin assosioituneisiin valtioihin. Yhteisön suhteet Afrikan ja Madagaskarin assosioituneisiin valtioihin takaavat näille valtioille tietyt edut ja perustuvat rakenteisiin, jotka antavat assosiaatiolle omat erityispiirteensä kauppasuhteissa, rahoitus- ja teknisessä yhteistyössä sekä yhteisissä toimielimissä. 3. Yhteisön assosiaatiota koskevan politiikan tavoitteena on noudattaa yhteisön säännöstöä ja edellä tarkoitettuja perusperiaatteita. 4. Tämän assosiaation yksityiskohtaisissa säännöissä, jotka määritellään tämän pöytäkirjan I osan 2 kohdan kolmannessa alakohdassa tarkoitetun neuvottelun aikana, on otettava samalla tavoin huomioon Afrikassa, Intian valtamerellä, Tyynellä valtamerellä ja Antilleilla sijaitseville, Kansainliittoon kuuluville itsenäisille kehitysmaille sekä Afrikan ja Madagaskarin assosioituneille valtioille yhteiset taloudelliset erityisolosuhteet, assosiaation myötä saadut kokemukset, assosioituneiden valtioiden toiveet ja kehitysmaiden tullietuusjärjestelmän soveltamisen seuraukset kyseisten valtioiden kannalta. III Yhteisö pitää tärkeänä huolehtia kaikkien niiden tässä pöytäkirjassa tarkoitettujen maiden eduista, joiden talous on erityisen riippuvainen perustuotteiden ja etenkin sokerin viennistä. Sokeria koskevassa sääntely toteutetaan edellä tarkoitettujen seikkojen mukaisesti ja sokerin viennin tärkeys kyseisistä maista useiden maiden taloudelle ja etenkin Kansainliittoon kuuluville maille huomioon ottaen.